CELEX: C2006/131/06
Language: et
Date: 2006-06-03 00:00:00
Title: Kohtuasi C-253/03: Euroopa Kohtu (kolmas koda)  23. veebruari 2006.  aasta otsus (Bundesfinanzhofi eelotsusetaotlus) –CLT-UFA SA  versus  Finanzamt Köln-West (Asutamisvabadus — Maksualased õigusaktid — Äriühingute kasumi maksustamine)

3.6.2006   
            
            
               ET
            
            
               Euroopa Liidu Teataja
            
            
               C 131/4
            
         Euroopa Kohtu (kolmas koda) 23. veebruari 2006. aasta otsus (Bundesfinanzhofi eelotsusetaotlus) –CLT-UFA SA versus Finanzamt Köln-West
   (Kohtuasi C-253/03) (1)
   
   (Asutamisvabadus - Maksualased õigusaktid - Äriühingute kasumi maksustamine)
   (2006/C 131/06)
   Kohtumenetluse keel: saksa
   Eelotsusetaotluse esitanud kohus
   Bundesfininzhof
   Põhikohtuasja pooled
   
      Hageja: CLT-UFA SA
   
      Kostja: Finanzamt Köln-West
   Kohtuasja ese
   Eelotsusetaotlus — Bundesfinanzhof — EÜ asutamislepingu artikli 52 (muudetuna EÜ artikkel 43) ja artikli 58 (muudetuna EÜ artikkel 48) tõlgendamine — Siseriiklikud õigusnormid, mis reguleerivad äriühingute kasumi maksustamist — Püsiasukohaga allüksuste maksustamine — Välisriigi äriühingute filiaalide kasumi suhtes kohaldatav maksumäär, mis on kõrgem kui see maksumäär, mida kohaldatakse tütarettevõtja kasumile, mis on välisriigi emaettevõtjale üle kantud
   Resolutiivosa
   
               1.
            
            
               EÜ asutamislepingu artikliga 52 (muudetuna EÜ artikkel 43) ja artikliga 58 (muudetuna EÜ artikkel 48) on vastuolus sellised siseriiklikud õigusnormid nagu käesoleval juhul põhikohtuasjas kohaldatavad, millega on ette nähtud, et mõnes teises liikmesriigis asuva äriühingu filiaali puhul kohaldatakse selle filiaali kasumi suhtes kõrgemat tulumaksumäära võrreldes määraga, mida kohaldataks niisuguse äriühingu tütarettevõtja kasumi suhtes juhul, kui tütarettevõtja kannab kasumi tervikuna üle emaettevõtjale.
            
         
               2.
            
            
               Filiaali kasumi suhtes kohaldatava maksumäära kindlaksmääramine kuulub siseriikliku kohtu pädevusse, arvestades terviklikku maksumäära, mida oleks kohaldatud juhul, kui tütarettevõtja oleks jaotanud kasumi emaettevõtjale.
            
         
      (1)  ELT C 200, 23.8.2003.